Egpaar in Oos-Kaap beroof, vrou doodgeskietArgieffoto ŉ 49-jarige vrou is Sondag doodgeskiet en haar 50-jarige man gewond tydens ‘n rooftog by hul huis in Qwe-Qwe, Mthatha. “Die man is na ŉ nabygeleë hospitaal geneem in ŉ ernstige, maar stabiele, toestand,” het lt.kol. Mzukisi Fatyela, woordvoerder vir die polisie in die Oos-Kaap, gesê. Twee gewapende mans het by die egpaar se huis ingebreek en hul twee selfone en R300 kontant gesteel voordat hulle op die egpaar losgebrand en gevlug het. “Niemand is nog in verband met die voorval in hegtenis geneem nie en ons ondersoek nog die motief vir die moord,” het Fatyela gesê.